داروین (شار)

داروین  ناوەندی مەڵبەندی باکووری ئوسترالیایە لە وڵاتی ئوسترالیا

 تایبەتمەندییەکان

داروین لە نزیک کەنداوی بیگل و دەریای تیمۆر بنیاد نراوە و ١٦٦٠ کیلۆمەتری چوارگۆشە پانتایی هەیە. دانیشتوانی داروین لە ساڵی ٢٠٠٥ دا ١١١٣٠٠ کەس بووە. ئەم شارە لە ڕووی سەربازییەوە گرینگی هەیە و چەند بنکەی سەربازی لێیە. هەروەها کێڵگەی گیانلەبەری ئاوی وەکوو کرۆکۆدایل و ماسی یەکێکە لە سەرچاوە داهاتییەکانی ئەم شارە.سەبارەت بە داروین 

لە دەورووبەری داروین پارکی پارێزراوی زۆری لێیە کە بە هۆی هەبوونی تیمساحی مەترسی دار ناوبانگی هەیە. زانکۆی چارلزی داروین گرینگترین ناوەندی خوێندنی باڵای ئەم شارەیە.

 مێژوو
ناوچەی داروین بۆ هەزاران ساڵ ژینگەی خەڵکی خۆجێیی ئوسترالیا بووە کە بە هۆی نزیکیان لەگەڵ بەشی باشووری ئاسیا، کڕین و فرۆشتنیان لەگەڵ ئەم ناوچەیە کردووە. یەکەم جار لە سەدەی ١٧هەم دا لە لایەن دەریاوانانی هۆڵەندی بینرا و هەندێ شوێنی ناونرا. لە ساڵی ١٨٣٩ دەریاوانانی بەریتانی ئەم ناوچەیان بینی و ناویان نا داروین، ئەم ناوە بە شانازی زانای مەزن چارڵز داروین دانراوە.

یەکەم جار لە ١٨٦٩ دا ١٣٦ کەس لە سپی پێستەکان بۆ ژیان لە بەندەری داروین نێردرانە ئەم ناوچەیە. دواتر لەگەڵ سەربەستی مەڵبەندی باکووری لە ئوسترالیای باشووری ، داروین وەکوو ناوەندی ئەم مەڵبەندە هەڵبژێردرا. لە ساڵی ١٩٤٢  و لە کاتی شەڕی جیهانی دووەم دا زیاتر لە ١٨٠ فڕۆکەی ژاپۆنی لە نێو شەڕێک دا کە وەکوو شەڕی پاسیفیک ناسرا لە ڕۆژێک داو بە دوو جار ئەم شارەیان بە خەستی بۆردوومان کرد و زیاتر لە ٢٤٣ کەس کووژراو هەزاران کەسیش بریندار بوو، شارەکە لەم شەڕەدا زۆر بە خراپی وێران بوو.
لە ساڵی ١٩٧٤ دا گەردەلوولێکی خێرا ئەم شارەی پێوا و زیاتر وێرانی کرد.

 کەشوھەوا 

داروین کەشوھەوایەکی ئیستوایی هەیە و لە هەندێک وەرزی ساڵ، بارانێکی زۆری لێ دەبارێ. بە گشتی دوو وەرزی شێدار و وشکی هەیە. ڕێژەی باران بارینی سالانە لەم شارە ١٧٠٠ میلیمەترە. داروین زیاتر هەوایێکی تەڕ و گەرمی هەیە.

 دسوێنە گەشتیارییەکان 
 مۆنۆمێنتی ستووارت
 مۆزەخانەی تێلێگراف
 پەرستگای چینی
 باخە گیاییەکانی جۆرج براون
 [پارکی دارستانی نیشتیمانی چارڵز داروین
 ئەشکەوتەکانی کووتا کووتا Cutta Cutta Caves Nature Park
 پارکی دارستانی نێشتیمانی کاکادوو Kakadu National Park

 پێشانگای وێنە

 سەرچاوە

 ویکی فارسی-داروین

 پیوندها 
 شۆرای شاری داروین
 شوێنە گەشتیارە سرووشتیەکانی داروین
 زانیاریە گەشتیاریەکانی داروین

پۆل:داروین (ئوسترالیا)
پۆل:دامەزراوانی ١٩٨٩ لە ئوسترالیا
پۆل:شوێنە گەشتیاریەکانی مەڵبەندی باکووری ئوسترالیا
پۆل:شارەکانی ئۆسترالیا
پۆل:شارەکانی ئوقیانووسیا
پۆل:شارە بەندەرییەکانی ئوسترالیا
پۆل:شارە کەناراویەکانی ئوسترالیا
پۆل:شارەکانی مەڵبەندی باکووری ئوسترالیا
پۆل:شوێنە ئاوەدانەکان، دامەزرانی ١٨٦٩
پۆل:ناوچەکانی جەنگی جیهانی دووەم لە ئوسترالیا
پۆل:ناوچەکانی جەنگی جیھانی دووەم لە ئوسترالیا